google/wiki40b huggingface dataset:
Command & Conquer: Generals

Oppbygning

Generals er et krigsstrategispill, som setter spilleren i posisjon som leder for en krigsmakt på en slagmark. Spilleren kan velge mellom å spille som USA, Kina eller Global Liberation Army (GLA), en terroristorganisasjon med tilgang til enorme ressurser. Hvert av lagene har forskjellige våpen, kjøretøy og teknologi, med sine fordeler og svakheter. Som i tidligere C&C-spill kan spilleren bygge så mange enheter og bygninger som ønsket , og uten å måtte for eksempel bygge bygninger for å støtte mengden av stridsenheter, som i Blizzard sine strategispill. Man kan imidlertid kun bygge én helteenhet per lag, og med utvidelsen Zero Hour kan antall masseødeleggelsesvåpen per lag begrenses til ett.
Generals har tre enspillerkampanjer, en for hvert lag, som har en sammenhengende historie om en krig mot terror. For å få frem den riktig, må kampanjene spilles i riktig rekkefølge: Først den kinesiske, så GLA sin, og deretter den amerikanske kampanjen. Hver kampanje har syv oppdrag.
Som i tidligere Command & Conquer-spill har man muligheten til å spille et Skirmish-spill mot datamaskinen, hvilket vil si at man kan velge en slagmark, et lag, og opptil åtte fiender eller allierte.
I tillegg har Generals mulighet for flerspillermodus via Internett og LAN.
Spillmotoren til Generals (SAGE) er en modifisert versjon av den som ble brukt skytespillet Command & Conquer: Renegade.
Command & Conquer: Generals har aldersgrense 15 år (for å spille på internettet). 12 år (for å spille mot datamaskinen).

Forskjeller fra tidligere C&C-spill

Alle tidligere spill i Command & Conquer-serien ble laget av Westwood, og det er mange forskjeller fra disse spillene. Noe av det første mange C&C-tilhengere la merke til, var mangelen av videoer før oppdragene der spilleren ble informert om oppdragets gang. Videre er konstruksjonsmenyen flyttet fra høyre side av skjermen til helt nede, og for første gang kreves egne byggeenheter for å bygge bygninger. Alle disse er viktige elementer som har skilt Command & Conquer-spillene fra andre sanntidsstrategispill.
Generals har dessuten gått bort fra det opprinnelige C&C-universet, der enten GDI og NOD kjempet mot hverandre, eller Red Alerts USA kjempet mot Sovjetunionen. Deler av spillet minner mer enn tidligere om Blizzards strategispill, både når det gjelder byggeenheter, hvert lags mulighet til å bygge helteenheter (en nyvinning i Warcraft III) og muligheten til å oppgradere enheter og bygninger i selve bygningene.
Muligheten til å bygge ubegrenset med masseødeleggelsesvåpen har heller ikke eksistert i tidligere spill i serien.
På grunn av slike endringer i spillets oppbygning, hevder mange tilhengere av serien av Generals ikke hører hjemme i Command & Conquer-serien.
Dyffel

Dyffel, opprinnelig duffel, er et grått, valket kardegarnsstoff med tett lodekke av mindre god kvalitet. Tekstilet blir brukt til ulltepper og kapper (duffelcoater). Dyffel ble først framstilt i byen Duffel i Brabant i Belgia.
Forbundskansler (Sveits)

Utnevnelsesmekanismen

Selv om kansleren har en teknokratisk rolle, så er posisjonen en politisk oppnevning ved avstemning i begge kamrene i parlamentet, sittende sammen som Den forente forbundsforsamlingen, for en periode på fire år.
En eller to visekanslere (før 1852 ble denne posisjonen kalt statssekretær av forbundet) utnevnes også. I motsetning til kansleren så utnevnes disse direkte av Forbundsrådet.

Kanslerens rolle

Kansleren deltar på møtene til Forbundsrådet, men har ikke stemmerett. Forbundskansleren forbereder rådets rapporter til parlamentet om dets politikk og aktiviteter. På grunn av dette er kanslerens innflytelsesrike stilling ofte referert til som det «åttende forbundsrådsmedlem». Kanselliet er også ansvarlig for offentliggjøringen av alle føderale lover.
Erik Tobias Sandberg

Landslaget

Han ble tatt ut i Norges G17-landslagets EM-tropp til U-17 EM i Kroatia 2017.
Han ble tatt ut i Norges tropp til U19-EM 2019 i Armenia.
Talavera aequipes

Utbredelse

Talavera aequipes er utbredt i Europa og østover i Asia til Mongolia, den mangler helt i nord, likeså sør i Asia. I Norge finnes den nord til Midt-Norge.

Utseende

Talavera aequipes er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Valmuefrø

Valmuefrø er små frø som er innholdet til valmueblomstenes fruktkapsler. Frøene fra opiumsvalmuen (Papaver somniferum) brukes som smakstilsetning og pynt på brød og bakverk, særlig loff og rundstykker. Umalte eller oppmalte frø blir særlig brukt i det sentral- og østeuropeiske kjøkken. 
Frøene kan også presses og man får da valmuefrøolje som har høyt innhold av vitamin E. Den har blitt brukt til matlaging, trebeskyttelse, lampeolje og som ingrediens i maling. Som jodert valmuefrøolje blir det brukt som kontrastmiddel for røntgenundersøkelser.
Camp Casey

Camp Casey er en fremskutt base for den amerikanske hær hær i Sør-Korea. Den ligger i Dongducheon (også transskribert Tongduchon), og ble i 1952 oppkalt etter major Hugh Boyd Casey som ble drept nær dette stedet under Koreakrigen.
Basen ligger ikke langt fra Nord-Korea, og nær basene Camp Castle og Camp Hovey, som samlet har store deler av USAs 2nd Infantry Division (2008).
Sporløst forsvunnet (1993)

Sporløst forsvunnet (orig. The Vanishing) er en amerikansk thriller fra 1993 regissert av George Sluizer. Filmen handler om en mann som er besatt av tanken på å finne ut hva som skjedde med kjæresten sin som forsvant sporløst etter å ha gått for å handle. Etter noen år blir han kontaktet av hennes morder, som har et meget spesielt forslag. Hovedrollene spilles av Jeff Bridges, Kiefer Sutherland, Nancy Travis og Sandra Bullock. Dette er en nyinnspilling av en fransk-nederlandsk film kalt Spoorloos (1988), som også ble regissert av Sluizer.
Filmen har fått 47 % på Rotten Tomatoes.
Sporløst forsvunnet ble ingen publikumssuksess. Den innbrakte 14,5 millioner dollar på kino i USA, mens produksjonskostnadene var på 23 millioner.
Mimoricopis

Utbredelse

Slekten er kjent fra Australia.
L’art pour l’art

L’art pour l’art (uttales omtrent lar purlar) er en fransk talemåte og et estetisk slagord som betyr «kunsten for kunsten», eller på norsk heller «kunst for kunstens skyld». Dette kunstsynet oppstod på 1800-tallet og innebærer at et kunstverk er seg selv nok og ikke har annen hensikt enn «det skjønne i seg selv». Mottoet brukes også i den latinsk formen ars gratia artis.

Mening og bakgrunn

Meningen med L’art pour l’art er at kunsten har sin egen begrunnelse og verdi - den trenger ikke å begrunnes eller rettferdiggjøres av noen ytre hensikt, det vil si mer eller mindre tilfeldige moralske, religiøse eller sosiale tendenser i samtiden. Prinsippet om kan på den ene side utarte til virtuositet, på den annen side danne en motvekt mot tendensdiktning og tendenskunst som bedrives for å moralisere.
I kunsthistorisk forskning har synet medført at en legger mer vekt på det formalistiske og ikke det litterære innholdet i for eksempel billedkunst.
Uttrykket er oppstått som del av en fransk kunstteori på 1800-tallet. Det var ikke minst de såkalte parnassiens som stod for dette. Det er uklart hvem som først preget uttrykket. Både dikteren Théophile Gautier (1811–1872) og filosofen og politikeren Victor Cousin (1792–1867) nevnes. 
Noen fremtredende representanter for denne kunstoppfatning var i Frankrike Gustave Flaubert og Charles Baudelaire, i England Oscar Wilde og i Tyskland Stefan George. Fra USA kan nevnes maleren Ad Reinhardt.
Filmene fra det amerikanske studioet Metro-Goldwyn-Mayer, begynner med MGM-løven og teksten ars gratia artis, et varemerke overtatt fra The Goldwyn Company på 1920-tallet.
Space Oddity

Sporliste

Alle tekster og melodier av David Bowie

CD-utgaven

Space Oddity ble gjenutgitt på CD av RCA i 1984. I 1990 kom en utvida utgave på Rykodisc. Her forekommer «Don't Sit Down» såvel som «Conversation Piece» (B-siden på «The Prettiest Star» singelen fra 1970) 
og «Memory of a Free Festival Part 1 & 2», singelversjonen som ble utgitt i 1970.
Singelversjonen er en mer rocka versjon enn albumversjonen.
Ordenen for sivile fortjenester (Frankrike)

Ordenen for sivile fortjenester (fransk: Ordre du mérite civile) er en fransk orden innstiftet 2. mai 1957 og avviklet ved etableringen av Den nasjonale fortjenstorden i 1963. Den ble tildelt for fortjenstfull innsats på innenriksdepartementets saksfelt, det være seg i statsforvaltningen eller i de forskjellige nivåer av lokalforvaltningen i Frankrike. Ordenen var en av flere ministerielle ordener innenfor saksfeltene dekket av departementene i Frankrikes sentralforvaltning. Den ble administrert av innenriksdepartementet.

Insignier

Ordenstegnet for Ordenen for sivile fortjenester består av en blåemaljert stjerne med åtte lange og åtte korte stråler. Midtmedaljongen bærer et høyrevendt kvinnehode, republikkens personifikasjon, iført frygisk lue. Motivet er omgitt av omskriften «REPUBLIQUE FRANÇAISE». På revers står innskriften «MERITE CIVILE». Ordenstegnet for kommandører er opphengt i båndet i et ledd bestående av republikkens monogram, bokstavene «RF». For kommandører og offiserer er korset i gull, for riddere i sølv.
Ut over forskjellig materiale er ordenstegnene for de forskjellige grader identisk i utforming, men av ulik størrelse og opphengt i bånd av forskjellig type. For riddere bæres ordenstegnet i brystbånd, for offiserer i brystbånd med rosett. Kommandører har ordenstegnet i bånd om halsen.
Ordensbåndet er blått med en smal hvitkantet svart midtstripe.
Lars Peder Brekk

Familie og yrkesliv

Han vokste opp på Rørvik som sønn av regnskapsfører Asbjørn Brekk og regnskapssekretær Ragnhild Kirkeby-Garstad. Han er bror til Are Brekk, administrerende direktør i Moen Marin Group, og til forsikringsagent Asbjørn Brekk. Morsslekten fra Garstad i Vikna har fostret flere Senterparti-politikere: Morfaren var ordfører og stortingsmann Lars Kirkeby-Garstad, som igjen var sønn av stortingsmann og statsråd Ivar Kirkeby-Garstad og bror av ordfører Roald Kirkeby-Garstad.
Han er utdannet cand.oecon. fra Universitetet i Oslo fra 1982. Brekk er medeier i fiskeværet Nordøyan og begynte sitt yrkesliv som funksjonær Norges Fiskarlag. Han har også hatt en rekke styreverv i fiskeribedrifter og vært daglig leder i Innovasjon Rørvik 1999–2005. Brekk har også vært administrerende direktør i Global Aqua i Austevoll 1986–1987, økonomisjef i småbåtfabrikanten Hansvik Båt i Vikna 1987–1988, filialsjef ved Sparebanken Midt-Norge i Vikna 1988–1997, økonomisjef i sjømatselskapet Nils Williksen 1997–1999 og administrerende direktør i havbruksselskapet Pacpro Norge 1999–2000.
Brekk har vært aktiv fotballspiller, og var en periode keeper for Stabæk Fotball.

Politisk arbeid

I studietiden ledet han Senterpartiets studentlag i Oslo og satt senere i partiets programkomité i 1985. Han var personlig sekretær for statsråd Eivind Reiten i Fiskeridepartementet i 1985. Brekk var Viknas ordfører 1992–1997 og varaordfører 1997–1999. 
Brekk ble utnevnt til statsråd i Fiskeridepartementet i Kjell Magne Bondeviks første regjering den 21. januar 2000, og satt frem til regjeringens avgang den 17. mars samme år. Han var innvalgt på Stortinget fra Nord-Trøndelag 2005–2013, etter å ha vært vararepresentant 1989–1997 og 2001–2005.
Han har vært 1. nestleder i Senterpartiet i to omganger, 1993–1997 og 2003–2011. I 1997 var han på tale som partileder, men tapte for Odd Roger Enoksen. Brekk var fungerende leder i Senterpartiet fra juni til 12. september 2008, etter at Åslaug Haga trakk seg. Fra høstsesjonen 2007 til juni 2008 var han parlamentarisk leder for Senterpartiet. Brekk var leder i Stortingets næringskomité 2005–2007 og medlem av Stortingets kontroll- og konstitusjonskomité 2007–2008. 
Den 20. juni 2008 ble han utnevnt til statsråd i Landbruks- og matdepartementet i Jens Stoltenbergs andre regjering, og ble sittende frem til 18. juni 2012. I mellomtiden møtte Anna Ceselie Brustad Moe og Christina Ramsøy i hans sted på Stortinget. Da han gjenopptok vervet på Stortinget sommeren 2012, ble han medlem av Stortingets utenriks- og forsvarskomité og parlamentarisk leder av Senterpartiet. Etter at Marit Arnstad ble statsråd på samme tidspunkt, var hun ventet å utfordre Brekk om Senterpartiets nominasjon i Nord-Trøndelag foran stortingsvalget i 2013. Brekk trakk sitt kandidatur etter at Arnstad oppnådde flertall i lokalforeningenes prøvenominasjoner høsten 2012.
SDSL

SDSL (eller Symmetric Digital Subscriber Line) er en høyhastighets kommunikasjonsløsning med overføringshastigheter opptil 2,3 Mbps. SDSL kjører på kobberlinjer med maksimum rekkevidde på ca. 3 km. Kommunikasjonshastigheten er symmetrisk, hvilket betyr lik hastighet begge veier.
Norgestaxi

Norgestaxi AS er et norsk drosjeselskap med avdelinger i Oslo, Bergen, Trondheim og Buskerud (Kongsberg/Drammen). Selskapet ble stiftet i 1997 i Bergen av Jan Tennfjord og Knut Per Grini, og var et datterselskap av Norgesbuss inntil 2000. Selskapet har i dag hovedkontor i Oslo. Administrerende direktør i Oslo er Erlend Eidsvoll. Norgestaxi ble i 2003 oppkjøpt av svenske Taxikurir. I 2015 ble selskapet oppkjøpt av investeringsselskapet HIG. For å øke uttaket fra selskapet er samtlige bookingmedarbeidere oppsagt og bookingsentralen er flyttet til Stockholm. Selskapet har i dag over 800 drosjer tilgjengelige i Norden, og Norgestaxi er Norges nest rikeste drosjesentral.
En forskjell mellom Norgestaxi og de fleste ande drosjesentraler i Norge, er at ingen av løyvehaverne tilknyttet Norgestaxi er medeiere. Alle betaler måndentlig sentralavgift og selskapet er et aksjeselskap.
Selskapets vogner er primært mørkeblå eller sorte, med hvite logoer. Samme farger og logoer kan gjenkjennes i svenske Taxikurir og danske DanTaxi. Alle avdelinger av Norgestaxi har samme landsdekkende telefonnummer; 08000.
Norgestaxi har en løyveportefølje på over 300 løyver i Oslo, ca. 162 løyver i Bergen, ca. 38 i Stavanger, ca. 96 i Trondheim og ca. 60 totalt i Buskerud. Dette gjør dem til nest største drosjesentralen i Oslo og Bergen.
I 2008 kjøpte Norgestaxi opp Kongsberg Taxi A/S, og fikk dermed stasjonerte biler i Kongsberg og Drammen i tillegg til Oslo, Bergen, Stavanger og Trondheim. I tillegg har Norgestaxi nå også ett callsenter på Kongsberg som hovedsakelig betjener avdeling Buskerud, men i større og større grad også Oslo, Bergen, Stavanger, og til dels også Trondheim. Norgestaxi tilbyr også tjenester for kreditthåndtering for andre taxisentraler.
I 2011 Kjøpte Norgestaxi opp Team Taxi på hønefoss og de har dermed stasjonert biler i Hønefoss.
Norgestaxi benytter hovedsakelig Frogne Taxametersystemer, men på noen steder også TDS taxameter.
Rømeling

Rømeling er en dansk adelsslekt.
Slekten antas å ha navn etter byen Remmlingen nær Wolfenbüttel i Grevskabet Diepholz, og føres tilbake til dommer i Soest Roelof Römeling (f. ca. 1420). Hans sønn, superintendent i Diepholz Patroclus Römeling (1481-1571) var oldefar til garnisonsmedikus i København, senere i Glückstadt Conrad Rømeling (1624-1676), som flyttet til Danmark senest 1663. Han var far til Adelgunde Mechtilde Rømeling (1654-1714), gift med general Jobst von Scholten (1647-1721), og til general Patroclus Rømeling (1662(63?)-1736). Sistnevnte var far til generalmajor Jobst Conrad Rømeling (1698-1756), generalmajor Frederik Christopher Rømeling (1698-1760), generalløytnant Rudolph Woldemar Rømeling (1704-1776) og admiral, geheimestatsminister Hans Henrik Rømeling (1707-1775). Sistnevnte var i ekteskap med Edele Dorothea de Scheel (1718-1782) far til kaptein i Søetaten Hans Henrik (Heinrich) Rømeling (1747-1814) og til kammerherre, major og dansk gesandt Jobst (Just) Conrad Rømeling (1750-1819) samt til tre døtre gift v. Buchwaldt til Gudumlund, Krabbe av Damsgård og v. Reventlow, den grevelige linje til grevskapet Reventlow. 
Generalløytnant og kommandant i Fredrikstad Rudolph Woldemar Rømeling (1704-1776) var i ekteskap (1757) med Ulrikke Eleonora de Ulrichsdal (1736-75), en sønnedatter av Ulrik Frederik Gyldenløve og Maria Meng, far til oberst Patroclus Rømeling (1760-1838), som den nålevende slekten stammer fra, og til kammerherre og generalmajor Johan Berendt Rømeling (1764-1830), kammerherre og generalmajor Carl Rømeling (1769-1839) og kammerherre og generalmajor Hans Henrik (Hinrich) Rømeling (1770-1840). Carl Rømeling var far til oberst, kammerherre og hoffsjef Sigvard Thomas Waldemar Rømeling (1809-1878). 
Kaptein Carl Just Rømeling (1807-1876) var far til oberstløytnant Emil Adolph Rømeling (1851-1952), som var far til tollkontrollør og sekondløytnant Carl Wilhelm Rømeling (1879-?) og til farmasøyt og direktør Hans Adolf Rømeling (1890-1954). Carl Wilhelm Rømeling var far til kommandørkaptein Henrik Rømeling (1911-1970).
Generalløytnant Patroclus Rømelings (1662-1736) agnatiske etterkommere i ekteskap ble 15. oktober 1885 opptatt i den danske adel.
Killeberg

Killeberg er et tettsted i Osby kommune i Skåne län i Sverige. I 2010 hadde tettstedet 585 innbyggere.
Tyrihans

Tyrihans er en skikkelse fra norske folkeeventyr. Navnet betyr egentlig «Hans som passer tyriveden (i ildstedet)», en beskjeftigelse som passet best for den som ikke dugde til annet. Tyrihans har altså samme oppgave og rolle som Askeladden og Askepott. Skikkelsen forekommer bl.a. i Asbjørnsen og Moes Tyrihans som fikk kongsdatteren til å le.
Drammen Klatreklubb

Drammen Klatreklubb er både et idrettslag og en friluftslivsorganisasjon. DKK er tilsluttet Norges Idrettsforbund. DKK organiserer klatrere i alle aldre og innenfor alle kategorier, fra konkurranseklatrere til mosjonister og turklatrere. Klubben organiserer klatrere i Drammen og omegn (Nedre Buskerud og Nordre Vestfold). Klubben gir støtte til utvikling og vedlikehold av klatrefelt i området, og klubben jobber for å sikre viktige klatreklipper i området.
Amyia

Utseende

Ganske små, avlange, mørkt metallisk glinsende praktbiller. Hodet er rundet. Dekkvingene er bredest langt bak.

Utbredelse

Arten er utbredt i den neotropiske økosonen.
Winterport

Geografi

Byen har et areal på totalt 96,1 km². 4,07 % er vann.

Demografi

I 2000 var det 3 602 mennesker, 1 379  husholdninger og 1 035  familier i byen. Det er 1 461  hus med en tetthet på 15,8/km².
Av de  1 379  husholdninger hadde 36,0 % barn under 18, 62.1 % var gift. Gjennomsnittsalderen er 37 år.
La folia

La folia (spansk/portugisisk: også folia; fransk: folies d'Espagne; engelsk: Follies of Spain; italiensk: Follia di Spagna) er en melodisk-harmonisk satsmodell som fungerte som mal for mange variasjonsverk, spesielt i barokken.

Navnet

Det portugisiske folia og spanske folía betyr «støyende festivitas», «overmodig glede» o.l. På italiensk (follia), fransk (folie) og engelsk (folly) står ordet for «galskap», «vanvidd».
I tillegg til satsmodell er folia også en portugisisk dans fra 1500-tallet, en dikteform fra 1600-tallet og spanske og portugisiske sanger fra 1600-tallet. Det er ikke klart om disse betydningen av ordet har noen sammenheng med satsmodellen.
Sædgjemme

Sædgjemmer, spermateker fra (gr.) spermatheca, formelt (lat.) receptacula seminis (entall: receptaculum seminis) er en del av kjønnsorganet til hunner hos mange dyrearter. Sædgjemmere forekommer i mange grupper, de fleste insekter, edderkopper, snegler, fåbørstemark (meitemark og deres slektninger) og til hos med hos salamandere. Strukturene brukes til å lagre sæden fra hanner. Noen dyr, slik som bier og maur parrer seg bare en eller et fåtall ganger, og lagrer sæden og bruker den, noen ganger i flere år. Hos hermafroditter som parrer seg selv vil de også kunne lagre sæd fra egen kropp. Hos noen grupper skjer befruktningen i sædgjemmerne når eggcellene er tilstrekkelig modne.
Antall sædgjemmere varierer med dyregruppene. De aller fleste har parrede spermgjemmere, men meitemark har fire par, på henholdsvis 6., 7., 8. og 9. segment. Disse mottar og lagrer sæden fra motparten under paring. De er foret med epitel og varierer sterkt i utforming: Noen er lange og sterkt spiralsnodde, mens andre er vake utposinger på de hunnlige delene av det indre kjønnsorganet. Utformingen av sædgjemmerne er drevet av det store variasjonen av reproduksjonssystemer hos meitemark.

Strukturer hos Caenorhabditis elegans

Rundormen Caenorhabditis elegans har to sædgjemmere, knyttet til hver sin gonade. Hver sædgjemmer består av 24 glatte muskelceller som danner et strekkbart rør. Actin filamentene ligger rundt røret, slik at det kan vies ut eller snøres sammen. Særgjemmerne hos C. elegans er ofte brukt som modell i studier av hvordan fysisk påvirkning omgjøres til elektriske nervesignaler.

Kjønnsbestemmelse hos edderkopper

Fugleedderkopper er propulære hubbydyr, men mange av artene har svært små kjønnsforskjeller så lenge de ikke er voksne. En av måtene å avgjøre kjønnet på unge individer er å se etter sædgjemmerne i hammen når en edderkopp har skiftet. Særsgjemmerne er svært variable, og kan i mange tilfeller ikke bare avsløre kjønnet hos unge individer, men også art.

Bier

En birøkter kan undersøke sædgjemmene på en død dronningbie for å se om hun har blitt parret eller ikke. I mange arter av langtungebier, særlig hos Melipona bicolor, vil dronningens egg passere sædgjemmerne under egglegging, og befruktes mens de passerer. På grunn av bienes system der haploide individer blir hanner, kan dronningen selv bestemmer kjønnsballansen i kullet ved å befrukte eller ikke befruke eggene mens de passerer.
Hypargyra

Utseende

Middelsstore, slanke, blankt svarte trebukker med skinnende metallisk fargede dekkvinger.
Antennene er nokså slanke og omtrent så lange som kroppen, pronotum er tønneformet. Dekkvingene er noe avsmalnende bakover. Beina er lange med klubbeformede lår.

Levevis

Larvene utvikler seg i ved av løvtrær.

Utbredelse

Slekten er utbredt i Sørøst-Afrika (Mosambik).
Office of National Assessments

Office of National Assessments (ONA) var en australsk føderal etterretningsorganisasjon etablert i 1977 direkte underlagt statsministeren. ONA hadde ansvar for å evaluere og analysere internasjonal politisk, strategisk og økonomisk utvikling for statsministeren og ledende ministre i regjeringens sikkerhetskomité.
ONA var ikke en hemmelig organisasjon, men hadde en tilbaketrukket stilling i australsk politikk. Et kjent unntak skjedde imidlertid i 2001 da statsminister John Howard offentlig støttet seg på en analyse fra ONA om asylsøkere ombord på skipet MS «Tampa», i en hendelse som ble kjent som «Tampa»-saken. ONA-analysen ble senere lekket i sin helhet, og viste seg å være basert på intet annet enn pressemeldinger fra diverse regjeringsministre.
I desember 2018 ble ONAs oppgaver overført til Office of National Intelligence.
Norges ambassade i Rabat

Norges ambassade i Rabat huser den norske representasjon i landet Marokko og dekker også Mauritania. Arbeidsspråket er fransk.
Den ble opprettet i 1959 etter at Norge og Marokko etablerte diplomatiske forbindelser året før, den 30. august 1958. Dette igjen et par år etter at landet fikk politisk uavhengighet fra Frankrike, den 2. mars 1956.
Etter 35 års drift ble ambassaden lagt ned våren 1994 og ambassadøren Kjell Østrem flyttet til en nyåpnet ambassade i Tunis. De diplomatiske oppgaver i Marokko ble skjøttet fra Norges ambassade i Lisboa, og som tilsvar la Marokko ned sin ambassade noen uker senere. Ifølge Ingvard Havnen i UD skyldtes avviklingen at Norge trengte sterkere representasjon i Tunis, dette i forbindelse med fredsprosessen i Midtøsten.
Ambassaden synes gjenopptatt i 1997, da det i oktober 1997 var mye skriverier om bortføringen av den norske Nadia.
Våren 2011 flyttet ambassaden inn i nye lokaler, i en villa utenfor byen.  Adressen er 6 rue Beni Ritoune, Souissi, Rabat.